Vojenská hodnosť

Vojenská hodnosť definuje postavenie a právomoci vojaka v hierarchii armády.

Keď je potrebné určiť vzťah nadradenosti-podradenosti medzi dvoma vojakmi rovnakej hodnosti, je vo väčšine armád považovaný za nadradeného ten, ktorý je služobne starší. V niektorých ohľadoch môže byť nadradenosť určená hodnosťami potlačená rozdelením právomocí, plynúcim z funkcie dotyčných (oblastný vrchný veliteľ bude nadradený všetkým jednotkám a ich veliteľom prideleným do jeho oblasti, aj keby mali niektorí vyššiu hodnosť ako on). Udelenie vyššej hodnosti sa nazýva povýšenie, odobranie vyššej hodnosti a udelenie nižšej sa nazýva degradácia. Povýšený o 8 hodností bol v septembri 2016 kapitán Andrej Danko. Hodnostné označenie je umiestnené na náplecníkoch uniformy.

Policajné hodnosti sú podobné, avšak začínajú nie na úrovni mužstva, ale na poddôstojníckej úrovni - strážmajstrom. Pokiaľ názvy vojenských poddôstojníckych hodnosti sú odvodené od vojenských jednotiek čata a rota (čatár, rotný), policajné sú odvodené od policajnej strážnice. Práporčícke a dôstojnícke hodnosti sú však už zhodné.

Hodnosti v Ozbrojených silách SR 
Hodnosti v Ozbrojených silách sú v článku zoradené od najnižšej po najvyššiu, vedľa každej je uvedená hodnostná skratka. Hodnosť seržant (srž.) sa v súčasnej slovenskej pechotnej armáde nepoužíva. Vyskytuje sa len pri preklasifikovaní ruskej armády, nespája sa so západnou hodnosťou sergeant.

Mužstvo 
 vojak 1. stupňa – voj. 1. st. (čakateľ v príprave počas základného vojenského výcviku)
 vojak 2. stupňa – voj. 2. st. (po úspešnom absolvovaní základného vojenského výcviku)
 slobodník – slob. (jedna frčka)
 desiatnik  – des. (dve frčky)

Poddôstojníci 
 čatár/(seržant) – čat. (srž.)
 rotný – rtn.
 rotmajster – rtm.
 nadrotmajster – nrtm.
 štábny nadrotmajster – šbnrtm.

Práporčíci - práporčícke hodnosti už v OSSR neexistujú 
 podpráporčík – pprap.
 práporčík – prap.
 nadpráporčík – nprap.

Dôstojníci 
 podporučík – ppor. (hodnosť zrušená k 1. septembru 2002 účínnosťou zákona 512/2002 Z.z.)
 poručík – por.
 nadporučík – npor.
 kapitán – kpt.
 major – mjr.
 podplukovník – pplk.
 plukovník – plk.

Generáli 
 brigádny generál – brig. gen. (hodnosť zavedená k 1. septembru 2002 zákonom 512/2002 Z.z.)
 generálmajor – genmjr.
 generálporučík – genpor.
 armádny generál – arm. gen. (hodnosť zrušená k 1. septembru 2002 zákonom 512/2002 Z.z. a nahradená hodnosťou generál)
 generál – gen. (hodnosť zavedená k 1. septembru 2002 zákonom 512/2002 Z.z.)

Prislúchajúce označenie vojska (značka) je pripnuté pod vrchným gombíkom pre všetky generálske hodnosti, okrem najvyššej hodnosti generál (angl. full General).

Po prijatí novely v októbri 2021 by vojenské hodnosti nemali získavať verejní funkcionári. Povýšenie v zálohe bude možné, len ak bude povýšený preradený do aktívnych záloh. Vojaci vo výslužbe a vojnoví veteráni môžu byť prezidentom povýšení, ale nemôžu byť verejní funkcionári.

Referencie

Externé odkazy 
 Hodnosti príslušníkov Ozbrojených síl Slovenskej republiky
 §34 Zákona 346/2005
 Hodnosti príslušníkov Ozbrojených síl Slovenskej republiky v rokoch 1993-2002
 Hodnosti príslušníkov Ozbrojených síl Slovenskej republiky v rokoch 2002-2005
 Hodnosti príslušníkov Ozbrojených síl Slovenskej republiky po roku 2005

Zdroje 
 Uniforminsignia.org (Slovak Army)
 Uniforminsignia.org (Slovak Air Force)